Kirken er omtalt i 1483 og ellers hos Jens Nilssøn. Den er skildret som en stavkirke i en besiktigelsesrapport fra 1668, der det fremgår at den er i dårlig stand. Fra stavkirken er bevart et par portalplanker. Lorentz Dietrichson sier om dem: «Da imidlertid udskjæringene er meget bedre end de i den til 1370 daterede Tuddals kirke, maa Veum antages at være ikke lidet ældre end denne.» Lite synes ellers kjent om kirkens beskaffenhet. I tillegg til portalplankene er et krusifiks og en alterkalk bevart fra stavkirken.